b'\n_START_ARTICLE_\nKlimov (podjetje)\n_START_PARAGRAPH_\nKlimov (rusko \xd0\x9e\xd0\x90\xd0\x9e \xc2\xab\xd0\x9a\xd0\xbb\xd0\xb8\xd0\xbc\xd0\xbe\xd0\xb2\xc2\xbb) je ruski proizvajalec motorjev za pogon letal in helikopterjev, ter APU enot. Zametki podjetja segajo v leto 1912, ko je francoski Renault odprl podjetje v Rusiji. Leta 1916 je poletelo letalo Ilja Muromec z motorji zgrajenimi v tem podjetju. Leta 1929 so za\xc4\x8deli z masovno proizvodnjo motorjev za pogon traktorjev, leta 1930 pa tudi s proizvodnjo motornih koles. Kasneje, leta 1931 so za\xc4\x8deli s proizvodnjo 37mm artilerijskih projektilov in komponent za tank T-26. Leta 1942 so za\xc4\x8deli s proizvodnjo ve\xc4\x8dcevnih raketometov Katju\xc5\xa1a._NEWLINE_Leta 1946 so ustanovili konstrukcijski biro OKB Klimov, ki je bil poimenovan po glavnem konstruktorju Vladimirju Klimovu._NEWLINE_Leta 1946 je britanska vlada izdala dovoljenje za prodajo turboreaktivnih motorjev Rolls-Royce plc Sovjetski zvezi. Klimov OKB je dobil ukaz za izdelavo nelicen\xc4\x8dne kopije in tako sta nastala VK-1 in RD-500, ki se je uporabljal za pogon lovcev Mikojan-Gurevi\xc4\x8d MiG-15 in bombnika Ilju\xc5\xa1in Il-28._NEWLINE_RD-500 se je uporabljal za pogon lovca Lavo\xc4\x8dkina La-15.'